Aamuhetki
Oi armas aamuhetki
 Sa kirkas, kultainen!
 Kuin äänet tuhannetki
 Soi kilvan helkkyen.
 Kuin leivo taivahalla korkealla
 Lyö virren vilkkahan,
 Ja sadastakin suusta joka puusta
 Soi ilo ilmahan!

 Kuin pauhaa jylhä koski
 Ja ilma tuoksahtaa!
 Kuin hehkuu immen poski
 Ja rinta riemahtaa!
 Ja aamun herttaisuuden nähden uuden
 Kuin sydän sykkäilee.
 Vaikk’  ois vait ihmiskieli, niin tok’ mieli
 Taivaisiin ylenee.

 Niin on kuin aukeaisi
 Tuo taivas kaukainen,
 Ihailla silmä saisi
 Iloa taivaisten;
 Kuin siivet enkelitten loistavitten
 Taivaalla välkähtäis,
 Ja laulu taivahainen, lumoovainen,
 Ihana helkähtäis!

J. Laine.

Lähde: Satakunta 6.5.1885.

Juho Laine
Runot
Satakunta (sanomalehti)
1885